Versmondó verseny intézményünknél – OTTHON SZOCIÁLIS SZOLGÁLTATÓ
2019. október 19-én került megrendezésre versmondó versenyünk a kisebbek számáraŐsz, a nagyobbak számáraHazaszeretet témakörökben. Nagyon örültünk, hogy több mint hatvan gyermekünk jelentkezett és készült fel nagy izgalommal erre az alkalomra. Lelkesen várták, hogy a kollégákból összeállt zsűrinek elszavalhassák szebbnél szebb, hosszabb – rövidebb, témához illő verseiket. Sokan választották a hazaszeretetről szóló műveket, melynek előadásában magával ragadó volt hallani, hogy értik és átérzik, amit a versben kifejezett a költő, bizonyára azért, mert kellőképpen él bennük is a szülőföldjük iránt érzett szeretet. A szavalókat kíváncsian hallgatták a vér szerinti szülők és az őket felkészítő nevelőszülők, kollégák, sőt még a félkészítésben résztvevő egyik tanító néni is jelen volt.
A zsűrinek nehéz dolga volt az elbírálás során, hiszen minden előadásban érzékelhető volt az igyekezet, a gyermekek szépen felöltözve, az alkalomhoz illően jelentek meg a versenyen.
Minden résztvevő kapott emléklapot, a kiemelkedően szavaló gyermekek pedig oklevéllel és jutalomkönyvekkel térhettek haza. Hálásan köszönjük a ceglédi Losontzi István EGYMI vezetőségének, hogy a helyszínt biztosították a számunkra.
Minden szavaló gyermekünkre nagyon büszkék vagyunk és szívből gratulálunk az elért eredményekhez!
Óvodás, alsó tagozatos általános iskolás korcsoportban:
I. helyezett: Brabander Bella
II. helyezett: Glonczi Rikárdó László
III. helyezett: Radvánszki Ákos Szabolcs
Különdíjasok: Hudák László Béla, Lázár Petra, Stummer Krisztina Adrienn, Hatvani Andrea, Wimmer Veronika, Wimmer Bernadett, Nagy István János
Általános Iskola felső tagozat korcsoportban:
I. helyezett: Balogh Krisztofer Dorián
II. helyezett: Kolompár Dzsenifer Dóra
III. helyezett: Kolompár Róbert Dezső
Középiskolások korcsoport:
I. helyezett: Oláh Krisztián
II. helyezett: Magyar Noémi Petra
III. helyezett: Serbán Renáta
Különdíjasok: Báder Beáta és Báder Noémi
← A Váci Egyházmegye Szamaritánus Szolgálat bemutatkozása és kibővített épületének megáldása	Nevelőszülők →